stanford-oval/wikipedia huggingface dataset:
Clive Palmer
Elämä ja ura > Hyväntekeväisyys

Clive Palmer on tehnyt lahjoituksia oppilaitoksille ja hyväntekeväisyysjärjestöille. Mineralogy-yhtiönsä välityksellä hän on perustanut 100 miljoonan dollarin arvoisen säätiön Pilbaran alueen aboriginaalien tukemista varten. The Age -lehti kutsui tätä Australian suurimmaksi filantrooppiseksi teoksi. Säätiö tukee lääketieteellistä tutkimusta Länsi-Australiassa sekä avustaa Pilbaran alkuperäiskansoja ja köyhiä yhteisöjä.
Gold Coast United pelaamassa vierasottelua valkoisissa peliasuissa Sydney FC:tä vastaan tammikuussa 2010.
Seututie 741

Seututie 741 on Lappajärven Söyringistä Pietarsaaren johtava seututie. Tiellä on pituutta noin 77 kilometriä. Kunnoltaan tie on hyvin vaihteleva.
Reitti

Tie alkaa Lappajärveltä Söyringin kylästä, jossa se erkanee seututiestä 711. Tie Lappajärveltä Purmojärvelle oli vielä vuonna 2006 päällystämätön. Purmojärvellä tie kääntyy Lappajärveltä tultaessa vasemmalle. Oikealle kääntyy yhdystie 7411, joka johtaa Evijärvelle. Purmojärveltä Kortesjärvelle tie on varsin heikkokuntoista ja mutkaista. Ennen Kortesjärveä tie kulkee lyhyen matkaa kantatien 63 kanssa porrastetussa tasoliittymässä. Tie ohittaa Kortesjärven keskustan itäpuolelta.
Kortesjärven jälkeen tiestä haaraantuu seututie 738 Volttiin. Kortesjärveltä Lillbyhyn on varsin kapea ja mutkainen osuus. Lilbyssä tiehen risteää Jepualta tuleva yhdystie 7390 ja Lappforssista tuleva yhdystie 7450. Purmossa tiestä erkanee yhdystie 7412, joka johtaa Ähtävälle. Pännäisistä alkaa suorempi ja parempikuntoinen osuus Pietarsaaren suuntaan.
Pännäisen jälkeen tie risteää eritasoliittymässä valtatien 8. Ennen Pietarsaarta on Hietasalmen kylä. Hietasalmen jälkeen tie risteää seututien 749 kanssa. Pietarsaaressa seututie kulkee katuverkostossa kantatielle 68 risteämiseen asti.
Tie kulkee seuraavissa kunnissa Lappajärveltä Pietarsaareen: Lappajärvi – Kauhava – Pedersören kunta – Pietarsaari.
Liikennemäärät

Tie on vilkkaimmillaan Pännäisten ja Pietarsaaren välillä. Liikennettä on myös Kortesjärven kohdalla ja Lillbyn ja Pännäisten välillä.
Nähtävää

Lappajärven kraatteri Lappajärvellä, Vimpelissä sekä Alajärvellä.
Isonvihan kahakan muistomerkki Purmojärvellä.
Ilveskivi Pedersören kunnassa.
Luodonjärven tekojärvi mm. Pietarsaaressa.
Somersalo

Somersalo on muun muassa seuraavien suomalaisten sukunimi:
Arthur Sommer, vuodesta 1906 Somersalo (1847–1907), kauppaneuvos ja teollisuusjohtaja
Aili Somersalo, vuoteen 1906 Sommer (1887–1957), kirjailija
Arne Somersalo, vuoteen 1906 Sommer (1891–1941), ilmavoimien komentaja
Artturi Somersalo, vuoteen 1906 Sommer (1889–1973), agronomi, maanviljelijä ja liikemies
Ensi Somersalo, vuoteen 1906 Sommer (1884–1927), diplomi-insinööri ja kirjailija
Erkki Somersalo (s. 1960), suomalainen matemaatikko, professori
Eva Somersalo, vuoteen 1906 Sommer (1883–1956), kansanedustaja (Kokoomus)
Heikki Somersalo (1936–2015), taidemaalari
Helga Reinikainen-Somersalo (1940–2018), taidemaalari
Jaakko Somersalo (1916–1966), taidemaalari ja taidegraafikko
Kirsti Somersalo, Yanti Somer (s. 1948), näyttelijä
Yrjö Somersalo, vuoteen 1906 Sommer (1886–1942), filosofian maisteri, pankkiiriliikkeen omistaja ja liikemies
| --- | --- |
: Tällä täsmennyssivulla luetellaan henkilöitä, joilla on sama sukunimi.
Severi Haapanen

Oskar Severi Haapanen (20. huhtikuuta 1887 Uusikaupunki  – 17. helmikuuta 1971) oli suomalainen Tampereella vaikuttanut apteekkari.
Haapanen kävi viisi luokkaa yhteislyseota ja oli sitten apteekkioppilaana ensin Uudessakaupungissa ja sitten Mikkelissä. Hän suoritti farmaseuttitutkinnon 1910 ja proviisoritutkinnon 1917. Hän oli apteekkarina Kouvolassa vuodesta 1918 alkaen ja sitten vuodesta 1921 alkaen Tampereella, jossa hän omisti Tampereen Ensimmäisen apteekin aina vuoteen 1950 saakka. Apteekki kuului 1930-luvulla toimitettujen lääkemääräysten perusteella Suomen suurimpiin apteekkeihin.
Haapanen toimi useissa apteekkialan yhdistyksissä. Hän harrasti purjehdusta ja oli Näsijärven Purjehdusseuran talouden- ja rahastonhoitajana. Haapanen oli myös Tampereen teatterin johtokunnan jäsenenä vuodesta 1925 alkaen.
Vuonna 1929 Haapanen rakennutti perheelleen Haapasen huvilan nimellä tunnetun asuintalon Tampereen Pyynikinrinteen alueelle. Talon suunnitteli arkkitehti Veikko Kallio käyttäen esikuvana italialaisia renessanssipalatseja. Sotavuosina talo oli sotasairaalana. Talo siirtyi vuonna 1945 Tampereen kaupungin omistukseen ja siellä on toiminut muun muassa Tampereen nykytaiteen museo.
Severi Haapanen oli naimisissa Ingrid Karstusen (k. 1941) kanssa.
Constantine (yhtye)

| Cønstantine |
| --- | --- |
 DOM, Helsinki 24.11.2011
Tiedot
Toiminnassa:  2006–
Tyylilaji:  progressiivinen metalli
Kotipaikka:  Jyväskylä
Laulukieli:  englanti
Jäsenet:  Lassi Vääränen,  laulu   Jere Kortelainen,  kitara   Janne Korpela,  kitara   Antti Varjanne,  basso   Marko Möttönen,  rummut  
Levy-yhtiö:  Palokka Records  
Aiheesta muualla
Kotisivut
Infobox OKVirheellinen NIMI-arvo: 
Cønstantine on jyväskyläläinen vuonna 2006 perustettu progressiivista metallia soittava yhtye. Yhtye on palkittu Finnish Metal Awardsissa Vuoden tulokas 2011 -palkinnolla.
Yhtye on uransa aikana julkaissut kaksi täyspitkää albumia sekä alkuaikoina muutamia demoja sekä EP-julkaisuja. Yhtye solmi joulukuussa 2010 levytyssopimuksen jyväskyläläisen Palokka Recordsin kanssa, joka julkaisi yhtyeen ensimmäisen täyspitkän Divine Design 26. lokakuuta 2011.
Yhtye aloitti toisen albuminsa Resign Duen äänitykset jyväskyläläisellä SN-Audio-studiolla tammikuussa 2013. Yhtye on kertonut sen olevan tarinavetoinen konseptialbumi, ja se julkaistiin 26. lokakuuta 2013.
Kyseisen albumin julkaisijana toimiva levy-yhtiö Palokka Records julkaisi 1. toukokuuta 2013 ”World Undefined” -kappaleen musiikkivideon YouTube-kanavallaan. Se oli ensimmäinen single levyltä, joka oli tarkoitus julkaista syksyllä 2013 sekä samalla maailman ensimmäinen Samsung Galaxy S4 -älypuhelimella kuvattu musiikkivideo.
Palokka Records kuitenkin ajautui konkurssiin ennen albumin julkaisua, ja yhtye julkaisi lopulta Resign Due -konseptialbuminsa itse.
Historia

Yhtyeen perustivat elokuussa 2006 toisilleen täysin tuntemattomat muusikot muusikoiden.netin Wanted-palstan välityksellä. Yhtyeen kokoonpano täydentyi ja vakiintui joulukuussa 2006, ja yhtye alkoi välittömästi työstää ensimmäistä demoaan Master Of Disaster, joka julkaistiin helmikuussa 2007. Constantine nousi ensimmäisen kerran lavalle 11. toukokuuta 2007, jolloin yhtye soitti Salon Bar Maksimissa järjestetyssä Band Marathon -tapahtumassa. Yhtyeen toinen demo, Time Of Chaos julkaistiin kesäkuussa 2007.
Yhtye jatkoi tiuhaa levytystahtiaan julkaisemalla vuonna 2008 Divida Et Impera-EP:n helmikuussa ja A Play Of Minds-demon joulukuussa. Divida Et Impera-EP:n päättävä, 14-minuuttinen "The Darkest Grace" on noussut yhtyeen fanien joukossa jonkinlaiseksi kulttisuosikiksi, ja se päätyikin myöhemmin myös yhtyeen ensimmäiselle pitkäsoitolle. Yhtye oli myös yksi vuoden 2008 Ääni ja Vimma -musiikkikilpailun finalisteista.
Loppuvuodesta 2009 Constantine yllätti faninsa ilmoittamalla soittavansa vuoden viimeisellä keikallaan pelkästään seattlelaisen progressiivisen metallin pioneerin Queensrÿchen materiaalia. Yhtye soitti keikalla yhden progressiivisen metallin arvostetuimmista albumeista, Operation: Mindcrimen kokonaisuudessaan.
Maaliskuussa 2010 yhtye julkaisi A Future Without A Past -EP:n, jonka jälkeen yhtye keskittyi säveltämään ja hiomaan materiaalia ensimmäistä kokopitkää varten. EP:n julkaisun jälkeen yhtyeelle tarjottiin levytyssopimusta useilta eri levy-yhtiöiltä, ja Constantine solmi levytyssopimuksen jyväskyläläisen Palokka Recordsin kanssa joulukuussa 2010.
Yhtyeen ensimmäinen kokopitkä Divine Design äänitettiin maaliskuussa 2011 ja se julkaistiin 26. lokakuuta 2011. Albumi valittiin julkaisuviikollaan Suomen suurimman metalliwebzinen, Imperiumin, viikon levyksi ja se debytoi Meteli.netin Metal Top 100 -latauslistalla sijalla 1.
18. helmikuuta 2012 Constantine palkittiin Vuoden tulokas 2011 -palkinnolla Finnish Metal Awards -gaalassa.
Yhtyeen toinen kokopitkä Resign Due julkaistiin 26. lokakuuta 2013 ja yhtye on kertonut sen olevan tarinavetoinen konseptialbumi.
Vuonna 2014 yhtyeen perustajajäsen Janne Seppänen erosi yhtyeestä ja yhtye vaihtoi nimensä yksilöivämpään muotoon Cønstantine (ent. Constantine). Uusi kitaristi Jere Kortelainen liittyi yhtyeeseen ja Cønstantine julkaisi ensimmäisen singlensä "Remedy" uudella kokoonpanolla 18. elokuuta. Syksyllä 2014 Cønstantine teki myös uransa ensimmäisen ulkomaankiertueen Britanniassa soittaen yhdeksän keikkaa 28. elokuuta − 6. syyskuuta 2014.
Kokoonpano

Lassi Vääränen – laulu
Janne Korpela – kitara
Jere Kortelainen – kitara
Antti Varjanne – basso
Marko Möttönen – rummut
Kokoonpano > Entiset jäsenet

Janne Seppänen – kitara
Diskografia

| --- | --- |
 Studioalbumit Divine Design (2011)  Resign Due (2013)  Esthesia (2017) EP:t Divida Et Impera (2008)  A Future Without a Past (2010) Demot Master of Disaster (2007)  Time of Chaos (2007)  A Play of Minds (2008) :  Singlet ”Through the Veil of Death” (2011)  ”The Shadow Within” (2012)  ”World Undefined” (2013)  ”Lost Inside a Mind” (2013)  ”Remedy” (2014)
Aiheesta muualla

Yhtyeen viralliset kotisivut
Simpsonit (21. tuotantokausi)

Simpsoneiden 21. tuotantokausi (2009–2010) käynnistyi Yhdysvalloissa 27. syyskuuta 2009 ja päättyi 23. toukokuuta 2010. Jaksossa "Kurvailua curling-radalla" on pieni viittaus Suomeen.
Sievin junaturma

| Sievin junaturma |
| --- | --- |
Päivämäärä:  21. marraskuuta 1975
Aika:  13.03
Paikka:  Sievin rautatieasema
Valtio:  Suomi
Rataosa:  Pohjanmaan rata
Liikennöitsijä(t):  Valtionrautatiet
Tiedot
Kuolleita:  0
Loukkaantuneita:  44
Sievin junaturma tapahtui perjantaina 21. marraskuuta 1975 kello 13.03 Sievin rautatieasemalla Pohjanmaan radalla, kun Helsingistä Ouluun matkalla ollut erikoispikajuna Polaria suistui raiteilta ajettuaan poikkeavalle raiteelle asetettuun vaihteeseen lähes suurimmalla matkanopeudellaan, kun nopeusrajoitus vaihteen poikkeavassa raiteessa oli 35 kilometriä tunnissa. Turmassa ei kuollut ketään, mutta loukkaantuneita oli joidenkin tietojen mukaan 44.
Tapahtumien kulku

Erikoispikajuna Polarian edellä kulki tavarajuna, joka ohjattiin Sievin rautatieasemalla sivuraiteelle että perässä tuleva nopeampi Polaria pääsisi ohittamaan sen. Kun tavarajuna oli pysähtynyt asemalle, ilmoitti Sievin junasuorittaja edelliselle junasuorituspaikalle että rata oli vapaa Polarialle.
Tapahtuma-aikaan Sievin rautatieasemalla oli käytössä mekaaninen kampiasetinlaite, jolla ratapihan päissä olevia vaihteita voitiin käyttää poistumatta asemarakennuksen luota. Liikennepaikalla oli lisäksi molemmissa tulosuunnissa siipiopastimet, joilla annettiin opasteita lähestyville junille.
Polarian oli tarkoitus ohittaa Sievin asema pysähtymättä pääraidetta pitkin. Kuitenkin jostain syystä juna ohjautui Sievin ratapihan eteläpäässä poikkeavalle raiteelle asetetusta vaihteesta sivuraiteelle, jolloin junan veturina ollut Dr12-sarjan dieselveturi numero 2204 suistui raiteilta, pyörähti kolme kertaa pituusakselinsa ympäri kääntyen poikittain kulkusuuntaansa nähden, laskeutuen lopulta takaisin pyörilleen.
Pikajunan vaunut ohjautuivat myös sivuraiteelle, törmäten raiteella seisoneen tavarajunan viimeisiin vaunuihin. Osa matkustajavaunuista nousi liikevoimansa vuoksi tavarajunan avovaunujen päälle.
Aiheesta muualla

Kuvia turmapaikalta:
Severi Kaukiainen

| Severi Kaukiainen> Henkilötiedot |
| --- | --- |
Koko nimi:  Severi Kaukiainen
Syntynyt: 11. toukokuuta 1998 (ikä 26) Kotka, Suomi
Kansalaisuus:   Suomi
Koripalloilija
Lempinimi:  Rahikka
Pelipaikka:  pelintekijä
Pituus:  186 cm
Paino:  83 kg
Nyk. joukkue:   BC Kalev/Cramo
Sarja:  Viro-Latvia liiga
Pelaajaura
Seurajoukkueet
2015–2017 2017–2021 2021–2023 2023-2024 2023-2024:   KTP-Basket  Kouvot   Karhubasket  Patrioti Levice  BC Kalev/Cramo
Aiheesta muualla
FIBA
Severi Kaukiainen (s. 11. toukokuuta 1998) on suomalainen koripalloilija, joka pelaa Virolaisessa BC Kalev/Cramossa Viro-Latvia koripalloliigaa. Aiemmin Kaukiainen on edustanut Korisliigassa KTP-Basketia, Kouvoja ja Karhubasketia sekä parin kuukauden ajan slovakialaista Patrioti Leviceä.
Kaukiainen on voittanut Korisliigan mestaruuden kaudella 2021–2022 Karhubasketin kanssa, sekä samaisen joukkueen kanssa Korisliigan hopeaa kaudella 2022–2023. Kouvoissa Kaukiainen saavutti Korisliigan hopeaa kaudella 2018–2019.
Simpsonit (22. tuotantokausi)

Simpsoneiden 22. tuotantokausi alkoi Yhdysvalloissa 26. syyskuuta 2010 ja päättyi 22. maaliskuuta 2011.
Simsalabim

Simsalabim voi viitata johonkin seuraavista:
simsalabim, taikurien käyttämä taikasana
Simsalabim, Suomen Taikapiirin jäsenlehti
Simsalabim, Johanna Pakosen albumi
Simsalabim, Kumikamelin albumi
Simsalabim, Wizexin albumi
Skjoldastraumenin kirkko

| Skjoldastraumenin kirkko Skjoldastraumen kyrkje |
| --- | --- |
 Kirkko vuonna 2008.
Sijainti:  Tysvær, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1910
Suunnittelija:  Einar Halleland
Materiaali:  puu
Istumapaikkoja:  295
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Skjoldastraumenin kirkko (norj. Skjoldastraumen kyrkje) on Tysværin kunnassa Rogalandin läänissä Norjassa sijaitseva puinen pitkäkirkko vuodelta 1910.
Aiheesta muualla

Kuvia tai muita tiedostoja aiheesta Skjoldastraumenin kirkko Wikimedia Commonsissa
Sorboosi

| Sorboosi |
| --- | --- |

Tunnisteet
IUPAC-nimi:  (3R,4S,5R)-1,3,4,5,6-pentahydroksiheksan-2-one
CAS-numero:  87-79-6
SMILES:  C(C(C(C(C(=O)CO)O)O)O)O
Ominaisuudet
Molekyylikaava:  C6H12O6
Moolimassa:  180,16 g/mol
Sulamispiste:  165 °C
Tiheys:  1,65 g/cm3
Sorboosi on ketohektoosi (CH2OH(CHOH)3 - COCH2OH), jota syntetisoituu kasveissa ksyluloosista. Sorboosi on koivusokerin (ksylitoli) esiaste ja sitä valmistetaan sorbitolista, Acetobacter suboxydans -bakteerin hapettaessa (~käymisen avulla). Sorboosia käytetään  askorbiinihapon (C-vitamiini) valmistuksessa.
Skjold (Målselv)

| Skjold |
| --- | --- |

 Skjold
 Koordinaatit: 69°01′27″N, 19°17′45″E 
Valtio:  Norja
Lääni:  Tromssa
Kunta:  Målselv
Pinta-ala:  
 – Maa:  0,9 km²
Väkiluku (2023):  243
 – Väestötiheys:  270 as./km²
Infobox OKVirheellinen NIMI-arvo: 
Skjold on taajama Målselvin kunnassa Tromssan läänissä Norjassa. Taajaman pinta-ala on 0,9 neliökilometriä ja asukasluku 243 vuonna 2023.
Aiheesta muualla

Kuvia tai muita tiedostoja aiheesta Skjold (Målselv) Wikimedia Commonsissa
Skjern Å

| Skjern Å |
| --- | --- |

Alkulähde:  Vejle  55°54′20″N, 9°23′49″E
Laskupaikka:  Pohjanmeri  55°54′39″N, 8°22′4″E
Maat:  Tanska
Pituus:  94 km
Alkulähteen korkeus:  70 m
Virtaama:  30 m³/s
Valuma-alue:  2 340 km²

Skjern Å on joki Tanskassa. Joki on noin 90 kilometriä pitkä, maan neljänneksi pisin joki. Skjern Å on virtaamaltaan Tanskan vuolain virta: sen keskivirtaama on noin 30 kuutiometriä sekunnissa.
Skjern Å saa alkunsa Billundin koillispuolelta, virtaa länteen Jyllannin niemimaan poikki ja laskee Pohjanmereen Skjernin länsipuolella, Ringkøbingin eteläpuolella.
Aiheesta muualla

Kuvia tai muita tiedostoja aiheesta Skjern Å Wikimedia Commonsissa
Simsalön Sion-seurakunta

| Simsalön Sion-seurakunta> Sionförsamlingen på Simsalö |
| --- | --- |
Suuntautuminen:  helluntaiherätys
Kirkkokunta:  Finlands svenska pingstsamfund
Perustettu:  1932
Pastori:  Allan Lindqvist
Pääkirkko:  Box, Sipoo
Infobox OKNimi-testi OK: 
Simsalön Sion-seurakunta (ruots. Sionförsamlingen på Simsalö) on vuonna vuonna 1932 perustettu Sipoon saaristossa sijaitseva helluntaiseurakunta. Seurakunnan johtajana toimi kesään 2022 asti Allan Lindqvist. Seurakunta kokoontuu Taborin kyläkirkossa Boxin kylässä.
Ennen helluntaiseurakunnan perustamista oli Simsalössä hengellisten herätysten perinnettä jo useampaan otteeseen. Helluntaiseurakunnan perustamisen aikaan Simsalössa oli hengellisen herätyksen myötä syntynyt jo lähetysseurakunta ja lähetystalo. Sion-seurakunnan synnyn taustalla vaikutti myös kastekysymys. 1940-luvun puolivälissä Lars-Eric Bergstén avusti seurakuntaa evankeliointityössä. Vuonna 1947 seurakuntaan kastettiin 23 ihmistä ja samana vuonna vihittiin käyttöön seurakunnan oma rukoushuone, Bykyrkan.
Simsalö tuli tunnetuksi 1950- ja 1960-luvulla järjestetyistä nuorisoviikoista. Viikot järjestettiin Simsalössa siihen asti, kunnen Svartholmenin leirikeskus otettiin käyttöön. Vähitellen saariston vakituisten asukkaiden vähetessä seurakuntatoiminnan painopiste siirtyi mantereelle. Seurakunnassa on järjestetty säännöllisesti lähetyspiirejä. Vuonna 2005 Itä-Sipoon Tabor-seurakunta yhdistyi Sion-seurakuntaan ja seurakunnan omaisuus yhdistettiin Sion-seurakuntaan. Seurakunnalla oli 2010-luvulla vielä kolme rukoushuonetta, mutta Simsalön ja Träskbyn rukoushuoneet myytiin vuosina 2018–2021.
Seurakunnan johtajina ovat vuosien aikana toimineet Edvin Nyqvist, Artur Nyholm, Lars-Eric Bergstén, Gösta Bergstén, Lars Koskinen, Åke Johnsson, David Klemetz, Håkan Nitovuori ja Allan Lindqvist vuodesta 1973.
Somersby

Erimakuisia Somersby-siidereitä
Somersby on tanskalaisen Carlsbergin valmistama siiderimerkki. Makuja on useita, kuten päärynä, omena, mustikka ja raparperi. Se tuli markkinoille vuonna 2008, aluksi vain Tanskassa, mutta pian myös muissa maissa. Sen alkoholipitoisuus on 4,5 %, mutta sitä valmistetaan myös alkoholittomana.
Aiheesta muualla

Yrityksen kotisivut
Simpsonit (18. tuotantokausi)

Simpsoneiden 18. tuotantokausi käynnistyi Suomessa heinäkuussa 2007 ja päättyi joulukuussa 2007.
Kauden viimeinen jakso on sarjan 400. jakso.
Jaksoluettelo > Ulalla uutisista (You Kent Always Say What You Want)

Simpsonit
| --- | --- |
Sekalaista:   alkutekstijakso  D’oh!  Duff Beer  Kauhujen talo  lyhytfilmit  Springfield  Springfieldin ala-aste  Springfieldin ydinvoimala  742 Evergreen Terrace 
Luettelot:   luettelo jaksoista  luettelo hahmoista  luettelo palkinnoista  luettelo DVD-julkaisuista  luettelo videopeleistä  luettelo vierailleista tähdistä 
Tuotantokaudet:   1.  2.  3.  4.  5.  6.  7.  8.  9.  10.  11.  12.  13.  14.  15.  16.  17.  18.  19.  20.  21.  22.  23.  24.  25.  26.  27.  28.  29.  30.  31.  32.  33.  34.  35. 
Elokuvat ja erikoisjaksot:   The Simpsons Movie  The Longest Daycare  Playdate with Destiny  Kuka ampui johtajan? 
Videopelit:   Bart vs. the Space Mutants  Bart vs. the World  Bart's Nightmare  Virtual Bart  Bart and the Beanstalk  Wrestling  Road Rage  Skateboarding  Hit & Run  The Simpsons Game  Tapped Out
Scott Walker (laulaja)

| Noel Scott Engel |
| --- | --- |
 Scott Walker vuonna 1968.
Henkilötiedot
Koko nimi:  Noel Scott Engel
Syntynyt: 9. tammikuuta 1943 Hamilton, Ohio, Yhdysvallat
Kuollut: 22. maaliskuuta 2019 (76 vuotta)
Ammatti:  laulaja-lauluntekijä
Muusikko
Taiteilijanimi:  Scott Walker
Aktiivisena:  1958–2019
Tyylilajit:  taiderock, kokeellinen musiikki, pop, rock, country, kamaripop, 60-luvun beatmusiikki
Soittimet:  kitara, bassokitara, koskettimet
Yhtyeet:  The Walker Brothers
Levy-yhtiöt:  Philips/Fontana, Drag City, 4AD
Aiheesta muualla
www.4ad.com/artists/scottwalker
  [ Muokkaa Wikidatassa ] [ ohje ]  
Scott Walker (oik. Noel Scott Engel, 9. tammikuuta 1943 Hamilton, Ohio, Yhdysvallat – 22. maaliskuuta 2019) oli yhdysvaltalainen laulaja-lauluntekijä. Walker asui ja työskenteli Englannissa vuodesta 1965.
Alun perin Walkerin löysi Eddie Fisher. Walker aloitti uransa 1950-luvun lopulla teini-idolina esiintyen omalla nimellään. Monissa yhtyeissä soitettuaan hän perusti John Mausin ja Gary Leedsin kanssa The Walker Brothersin Los Angelesissa vuonna 1964. Yhtye saapui Lontooseen 1965 ja saavutti suosiota pop-balladeillaan. Yhtye hajosi vuonna 1967, ja Walker (joka pitäytyi taiteilijanimessään) aloitti soolouran. Hänen pehmeä-ääniset, vahvasti orkestroidut versionsa muun muassa Jacques Brelin kappaleista olivat hyvin suosittuja Britanniassa ja manner-Euroopassa. Walkerin 1970-luvun alun tuotanto sisälsi muun muassa country-tyyliä ja hyvin vähän hänen omia sävellyksiään. The Walker Brothers koottiin uudelleen 1975, ja yhtye julkaisi kolme albumia. Alkaen The Walker Brothersin viimeisestä levystä Nite Flights (1978) Scott Walker siirtyi vähitellen yhä kokeellisempaan tyyliin.
Walkerin albumi Scott 2 (1968) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Diskografia > The Walker Brothers

Take It Easy with The Walker Brothers (1965)
Portrait (1966)
Images (1967)
No Regrets (1975)
Lines (1976)
Nite Flights (1978)
Diskografia > Sooloalbumit

Scott (1967)
Scott 2 (1968)
Scott 3 (1969)
Scott: Scott Walker Sings Songs from his TV Series (1969)
Scott 4 (1969)
'Til The Band Comes In (1970)
The Moviegoer (1972)
Any Day Now (1973)
Stretch (1973)
We Had It All (1974)
Climate of Hunter (1984)
Tilt (1995)
Pola X (1999) soundtrack
The Drift (2006)
Bish Bosch  (2012)
Soused (2014)
The Childhood Of A Leader (2016)
Diskografia > Tuottajana

Terry Smith: Fallout (1968)
Ute Lemper: Punishing Kiss (2000)
Pulp: We Love Life (2001)
Aiheesta muualla

4ad.com/scottwalker/
unofficial and uncommercial Scott Walker-Fanpage-Finland with audio samples (Arkistoitu – Internet Archive)
Scott Walkerin muistokirjoitus Helsingin Sanomissa
Sievin rautatieasema

Sievin rautatieasema (lyh. Svi) on Suomen rataverkon liikennepaikka Pohjanmaan radan varressa rataosalla Kokkola–Ylivieska. Se sijaitsee Sievin kunnan Korhoskylässä Pohjois-Pohjanmaalla. Liikennepaikan etäisyys Helsingin rautatieasemalta on 613,6 kilometriä mitattuna Haapamäen ja Seinäjoen rautatieasemien kautta.
Sievin asemarakennus on tyypillinen Knut Nylanderin suunnittelema ns. Oulun radan asemarakennus. Uusrenessanssiin pohjautuvaa rakennustapaa noudattava rakennus rakennettiin vuosina 1884–1886 ja sitä laajennettiin Bruno Granholmin suunnitelmien pohjalta lisäämällä poikkipääty vuonna 1908.
Nykyisin Sievin asema on miehittämätön ja liikenteen ohjaustoiminnot hoidetaan kaukokäytöllä Oulusta käsin. Aikaisemmin liikennepaikka toimi junien kohtauspaikkana mutta nykyään liikennepaikalla on kaksoisraide.
Sievin junaturma tapahtui 21. marraskuuta 1975, kun liikennepaikalle saapumassa ollut erikoispikajuna Polaria suistui kiskoilta ratapihan eteläpäässä.
Aiheesta muualla

Sievi – rakennusperintöä ja kulttuurimaisemia (Arkistoitu – Internet Archive)
Vaunut.org: kuva Sievin asemasta